Ako liečiť nádchu a kašeľ u trojročnej dcéry?
Dobrý deň, chcem sa spýtať, dcéra ma 3r., má nádchu,sople a kašle. Nemala teplotu. Aké lieky mi viete odporučiť ? Mám domácu lekárničku a davam jej klasické lieky ako vždy+naparujem ju nad kamilkami. Ďakujem za pomoc.
Dobrý deň,
ďakujeme za Vašu otázku.
Liečba prechladnutia je symptomatická. Vzhľadom na to, že mi nie je známe zloženie Vašej domácej lekárničky a teda mi nie sú známe  produkty, ktoré Vaša dcéra užíva, je možné, že niektoré odporúčania budú podobné, alebo totožné s tým, čo podávate.
Na uvoľnenie hustého (väzkého) hlienu pri všetkých ochoreniach dýchacích ciest, ktorý sa nemôže dostatočne alebo vôbec odstrániť prirodzeným spôsobom (kašľaním, smrkaním) je vhodný liek
Sinupret
. Obsahuje výťažok z prvosienky a štiavca, ktoré majú protizápalový účinok a výťažok z bazy čiernej, ktorý zmenšuje opuch sliznice. Spolu so sekretolytickým účinkom rastlinných látok, ktoré obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“. Užíva sa 3 x denne 15 kvapiek. Dĺžka podávania je 7-14 dní v závislosti od príznakov.
Pri prechladnutí je dôležitý dostatok tekutín, kľudový režim. Potrebné je zabezpečiť dostatok vitamínov (C,D) a minerálov.
Na uvoľnenie a vyčistenie (hygienu) nosa a nosových dutín je taktiež možná kombinácia spreju do nosa (
Nasivin
) so sprejom
Sea Water
. Obsahuje vysokú koncentráciu soli, vďaka čomu osmotickým pôsobením vyťahuje nadbytočnú vodu zo zdurenej nosovej sliznice, a tým znižuje jej opuchnutie. Používa sa pri zápale sliznice nosohltana, pri nádche a zápale paranazálnych dutín. Dávkovanie je niekoľkokrát denne podľa potreby a je vhodný aj na dlhodobé používanie. Sprej do nosa s účinnou látkou akým je napr. Nasivin sa odporúča podávať maximálne jeden týždeň.
Liečba kašľa sa odvíja v závislosti od jeho typu. Na tlmenie suchého dráždivého kašľa je vhodné podávať sirup
Tussical
. Ten však nie je vhodné podávať súčasne so Sinupretom. Ak používate v liečbe liek Sinupret, tlmiť kašeľ je možné iba pri záchvatoch suchého kašľa v noci s odstupom minimálne 4 hodiny od posledného denného podania Sinupretu. Uvoľňovanie hlienov je možné okrem užívania Sinupretu podporiť liekom
Solmucol
, prípadne
Ambroxol
.
V rámci režimových opatrení je možné podporiť liečbu kašľa zvlhčovaním vzduchu alebo inhaláciou Vincentky, prípadne Yabra. Zároveň je dôležitý dostatočný príjem tekutín a kľudový režim.
Prajem skoré uzdravenie.
S pozdravom
PharmDr. Veronika Kiabová